
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1228 


ΑΠΟΦΑΣΕΙ Σ 

Αριθμ. 07/ΔΤΑ/4978 

Έγκριση ΟΕΥ και κανονισμού του Δημοτικού 
Λιμενικού Ταμείου Μεθάνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση & άλλες διατάξεις». 

2. Τις διατάξεις του άρθρου 16 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

3. Το π.δ. 241/2002 (ΦΕΚ 217/18.9.2002 τ. Α') «Μεταφο¬ 
ρά αρμοδιοτήτων του Λιμενικού Ταμείου Μεθάνων στο 
Δήμο Μεθάνων. 

4. Το π.δ. 32/2003 (ΦΕΚ 34/12.2.2003) «Κατάργηση του 
Λιμενικού Ταμείου Μεθάνων». 

5. Τ ις διατάξεις των παρ. 1 & 2 του άρθρου 28 του 
ν. 2738/1999 σύμφωνα με τις οποίες θα λειτουργεί το 
νεοσυσταθέν Ν.Π.Δ.Δ. 

6. Την υπ’ 29515/6.8.2001 εγκύκλιο του ΥΠΕΣΔΔΑ. 

7. Τις διατάξεις του ν. 2190/1994, όπως έχουν τροπο¬ 
ποιηθεί, συμπληρωθεί και ισχύουν. 

8. Τις διατάξεις του άρθρου 12 του ν. 1188/1981. 

9. Τις διατάξεις του π.δ. 50/2001 «καθορισμός των 
προσόντων διορισμού σε θέσεις φορέων του δημοσίου 
φορέα» (ΦΕΚ 39/Α/2001). 

10. Τις διατάξεις του άρθρου 203 του π.δ. 410/1995 
σε συνδυασμό με τις όμοιες του άρθρου 198 παρ.3 του 
ιδίου π.δ. 

11. Την υπ’ αριθμ. οικ.16978/12-11-03 (ΦΕΚ 1693/18.11.2003 
τ.Β') περί μεταβίβασης αρμοδιοτήτων και εξουσίας υπο¬ 
γραφής «ΜΕ ΕΝΤΟΛΗ ΓΕΝ. ΓΡΑΜΜΑΤΕΑ» αποφάσεων, 
εγγράφων και άλλων πράξεων στο Γενικό Διευθυντή 
Περιφέρειας κ.λ.π. 

12. Την υπ’ αριθμ. 2/2003 απόφαση του Διοικητικού 
Συμβουλίου του Δημοτικού Λιμενικού Ταμείου Μεθάνων, 
με την οποία ψηφίστηκε ο ΟΕΥ του Νομ. Προσώπου 
και την 78/2003 απόφαση του Δημοτικού Συμβουλίου 
Μεθάνων, με την οποία εγκρίθηκε ο ΟΕΥ του παραπάνω 
προσώπου. 

13. Τη σύμφωνη γνωμοδότηση του Υπηρεσιακού Συμ¬ 
βουλίου ΟΤΑ Ν. Δ/τος Πειραιά που διατυπώθηκε στο 
4/2004 (θέμα 21ο) πρακτικό, αποφασίζουμε: 


6 Σεπτεμβρίου 2006 

Εγκρίνουμε τον ΟΕΥ και τον Κανονισμό Εσωτερικής 
Λειτουργίας Διοίκησης και Διαχείρισης του Δημοτικού 
Λιμενικού Ταμείου Μεθάνων ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ ΜΕΘΑΝΩΝ 
ΚΕΦΑΛΑΙΟ Α': ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 

Αρθρο Ιο 

Τις υπηρεσίες του Νομικού Προσώπου «Λιμενικό Τα¬ 
μείο Μεθάνων», συγκροτούν: 

Α. Το Γραφείο Προέδρου 

Β. Το αυτοτελές Τμήμα Διοικητικών και Οικονομικών 
Υπηρεσιών 

Γ. Το αυτοτελές Τμήμα Τεχνικών Υπηρεσιών. 

Αρθρο 2ο 

1. Το αυτοτελές Γραφείο Προέδρου περιλαμβάνει: 
α. Το Γραφείο Προέδρου. 

β. Το Γραφείο Εξυπηρέτησης Πολιτών. 

2. Το αυτοτελές Τμήμα Διοικητικών και Οικονομικών 
Υπηρεσιών περιλαμβάνει: 

α. Το Γραφείο Διοικητικών Υπηρεσιών, 
β. Το Γραφείο Οικονομικών Υπηρεσιών. 

3. Το αυτοτελές Τμήμα τεχνικών Υπηρεσιών περιλαμ¬ 
βάνει: 

α. Το Γ ραφείο ΗλεκτρομηχανολογικώνΈργων και Συ¬ 
ντήρησης μηχανημάτων 

β. Το Γραφείο ΜελετώνΈργων και Κατασκευών, 
γ. Γ ραφείο Καθαριότητας - Κήπων και Πρασίνων. 

ΚΕΦΑΛΑΙΟ Β: ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 
Άρθρο 3ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ, και ΔΕ κατατάσ¬ 
σονται στους βαθμούς Δ (εισαγωγικός), Γ, Β, Α (κατα¬ 
ληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Η οργανική σύνθεση και κατάταξη των θέσεων του 
προσωπικού του Νομικού Προσώπου προσδιορίζεται 
ως εξής: 

Α. ΚΛΑΔΟΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
Δύο (2) θέσεις ΔΕ Διοικητικών - Γραμματέων 
Μία (1) θέση ΔΕ Ηλεκτρολόγων 
ΣΥΝΟΛΟ 3 

Η μία (1) θέση ΔΕ Διοικητικού εντάσσεται σύμφωνα με 
τις διατάξεις του ν. 2738/1989 (υποπαρ. 8 άρθρο 28) 

Β. ΚΛΑΔΟΣ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Δύο (2) θέσεις ΥΕ Εργατών Καθαριότητας Εξωτερικών 
Κοινόχρηστων χώρων 

Μία (1) θέση ΥΕ Κηπουρού 

ΣΥΝΟΛΟ 3 

Αρθρο 4ο 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. Δ. 

ΟΡΙΣΜΕΝΟΥ ΧΡΟΝΟΥ 

Πέντε (5) θέσεις εργατών Καθαριότητας λιμενικών 
χώρων. 

Τρεις (3) θέσεις εποχιακού προσωπικού διαφόρων 
ειδικοτήτων. 

Η κάλυψη των θέσεων αυτών θα γίνεται σύμφωνα 
με τις διατάξεις του άρθρου 21 του ν. 2190/1994 όπως 
έχουν τροποποιηθεί και ισχύουν σήμερα ή με τις αντί¬ 
στοιχες διατάξεις που τυχόν θα αντικαταστήσουν τις 
προαναφερόμενες. 

Αρθρο 5ο 

Για τον διορισμό, τα καθήκοντα, την αστική ευθύνη, τα 
δικαιώματα, τις μεταβολές, τα πειθαρχικά αδικήματα, τις 
ποινές, τη λύση της υπαλληλικής σχέσης των μονίμων 
υπαλλήλων που προβλέπονται από τον παρόντα Οργα¬ 
νισμό έχουν ισχύ οι διατάξεις των ν 1188/81 και 2190/94 
όπως ισχύουν σήμερα. 

Αρθρο 6ο 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Η επιλογή των προϊσταμένων των αυτοτελών Τμημά- 
των γίνεται σύμφωνα με τις διατάξεις του άρθρου 36 
του ν. 2190/94, οι κλάδοι από τους οποίους γίνεται η 
επιλογή είναι οι εξής: 

Α. Για το αυτοτελές Τμήμα Διοικητικών και Οικονο¬ 
μικών υπηρεσιών, επιλέγεται υπάλληλος κλάδου ΠΕ 
Διοικητικού - Οικονομικού, ελλείψει δε αυτού υπάλ¬ 
ληλος κλάδου ΤΕ Διοικητικού - Λογιστικού, με βαθμό 
Α, ελλείψει δε υπαλλήλου με βαθμό Α, υπάλληλος με 
βαθμό Β. 

Β. Γ ια το αυτοτελές Τ μήμα των Τ εχνικών υπηρεσιών, 
επιλέγεται υπάλληλος κλάδου ΠΕ Πολιτικών Μηχανικών 
ή Τοπογράφων Μηχανικών ή Αρχιτεκτόνων, ελλείψει 
αυτού υπάλληλος κλάδου ΤΕ Πτυχ. Μηχανικών, ελλεί¬ 
ψει δε αυτού υπάλληλος κλάδου ΔΕ Ηλεκτρολόγων με 
βαθμό Α, ελλείψει υπαλλήλου με βαθμό Α, υπάλληλος 
με βαθμό Β. 

ΚΕΦΑΛΑΙΟ Γ: ΤΕΛΙΚΕΣ ΔΙΑΤΑΞΕΙΣ 
Άρθρο 7ο 

Η αναπλήρωση των προϊσταμένων γίνεται σύμφωνα 
με το άρθρο 36 παρ. 19 του ν. 2190/1994. 

Η κατανομή του προσωπικού που θα διοριστεί μελ¬ 
λοντικά, στις επιμέρους διοικητικές μονάδες γίνεται με 
απόφαση του Προέδρου του Δ. Σ., λαμβάνοντας υπόψη 
τις λειτουργικές ανάγκες των μονάδων, τα προσόντα, 
την πείρα και τις ειδικές γνώσεις των υπαλλήλων και 
τη σχετική εισήγηση των προϊσταμένων. 

Άρθρο 8ο 

Οι αρμοδιότητες που καθορίζονται από τον Ο.Ε.Υ. θα 
ασκούνται από το γραφείο Προέδρου και τα αυτοτελή 
Τμήματα. 

Η κατανομή του προσωπικού θα αποφασίζεται από 
τον Πρόεδρο του Νομικού Προσώπου, ανάλογα με τις 
ανάγκες των υπηρεσιών. 


Αρθρο 9ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1 . 

Α: Γ ραφείο Προέδρου: 

- Διεξάγει κάθε υπηρεσία που αναθέτει ο Πρόεδρος 
στο γραφείο αυτό και δεν ανήκει στην αρμοδιότητα των 
άλλων υπηρεσιών του Νομικού Προσώπου. 

- Διεξάγει την αλληλογραφία του Προέδρου. 

- Καθορίζει τις ώρες και τις ημέρες που ο Πρόεδρος 
μπορεί να δέχεται τους πολίτες. 

Β: Γ ραφείο εξυπηρέτησης του πολίτη: 

- Ενημερώνει τους πολίτες για τα δικαιώματα τους, 
για τις ενέργειες που απαιτούνται για την διεκπεραίωση 
των υποθέσεών τους. 

- Κατευθύνει και οργανώνει την επικοινωνία των πολι¬ 
τών με τις υπηρεσίες του Νομικού Προσώπου, συμβου¬ 
λεύει για την καλύτερη αντιμετώπιση των προβλημάτων 
τους και τους ενημερώνει για την πορεία τους. 

- Δέχεται υποδείξεις και προτάσεις για τη βελτίω¬ 
ση λειτουργίας του Νομικού προσώπου με απώτερο 
σκοπό την ενεργοποίηση του πολίτη μέσα από αυτή 
τη διαδικασία. 

- Εφοδιάζει τους πολίτες με ενημερωτικά έντυπα, 
έντυπα, αιτήσεις, κλπ και δεν υποκαθιστά σε καμία 
περίπτωση τις υπηρεσίες του Νομικού προσώπου στο 
αντικείμενό τους. 

2 . 

Α: Το αυτοτελές τμήμα Διοικητικών και Οικονομικών 
Υπηρεσιών: 

Το αυτοτελές γραφείο Διοικητικών και Οικονομικών 
Υπηρεσιών περιλαμβάνει τα γραφεία: 

(1) Διοικητικών Υπηρεσιών: 

Χειρίζονται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
του Συμβουλίου. 

Φροντίζει για την τήρηση και παρακολούθηση της 
ισχύουσας κάθε φορά Νομοθεσίας, σχετικά με την 
υπηρεσιακή και συνταξιοδοτική κατάσταση του προ¬ 
σωπικού. 

Χειρίζεται όλα τα θέματα που αναφέρονται στη πρό¬ 
σληψη μονίμου και εποχιακού προσωπικού για την κάλυ¬ 
ψη των αναγκών του Νομικού Προσώπου. Επίσης θέματα 
σχετικά με τις τοποθετήσεις, μετατάξεις, αξιολογήσεις, 
αποσπάσεις, συντάξεις, αδειών κ.λ.π. που αφορούν το 
προσωπικό οποιαδήποτε σχέσης εργασίας. 

Τηρεί και ενημερώνει τους ατομικούς φακέλους του 
προσωπικού και μεριμνά για την χορήγηση βεβαιώσεων 
πλην φορολογικών. 

Επιμελείται της παραλαβής, πρωτοκόλλησης και δια¬ 
νομής κάθε εισερχομένου και εξερχόμενου εγγράφου 
και τηρεί αρχείο αλληλογραφίας. 

Μέριμνα για τη δακτυλογράφηση και αναπαραγωγή 
εγγράφων και εντύπων. 

Μεριμνά για τη λειτουργία του τηλεφωνικού κέντρου, 
των τηλετύπων και λοιπών μέσων επικοινωνίας. 

Μεριμνά για τη φύλαξη των κτιρίων, εγκαταστάσεων 
και μηχανημάτων που ανήκουν στην κυριότητα του Νο¬ 
μικού Προσώπου. 

Μεριμνά για την καθαριότητα των κτιρίων του Δημ. 
Λιμενικού Ταμείου. 

Δέχεται και εξετάζει παράπονα πολιτών, και φροντίζει 
για την έγκαιρη πληροφόρηση τους για θέματα που 
τους αφορούν. 

Η βεβαίωση από τον προϊστάμενο ή τον νόμιμο ανα¬ 
πληρωτή του της ακρίβειας αντιγράφων, φωτογραφιών 
ή φωτοτυπιών οποιονδήποτε εγγράφων, με την επίδειξη 
του πρωτοτύπου ή ακριβούς αντιγράφου, καθώς και η 
βεβαίωση του γνησίου της υπογραφής του προσωπικού 
και των πολιτών. 

Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη νόμου που δεν έχει 
προβλεφθεί ανωτέρω εφ’ όσον δεν υπάγεται στην αρ¬ 
μοδιότητα άλλου γραφείου. 

(2) Οικονομικών Υπηρεσιών. 

Γραφείο εσόδων - εξόδων - περιουσίας - διαχείρισης 
υλικού. 

Καταρτίζει σχέδιο προϋπολογισμού το οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες του Δ.Κ.Κ. 

Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

Τηρεί φάκελο για κάθε ακίνητο ιδιοκτησίας του Νο¬ 
μικού Προσώπου που περιέχει όλα τα στοιχεία που θε¬ 
μελιώνουν τα επί του ακινήτου δικαιώματα. 

Διαχειρίζεται τα πόσης φύσεως υλικά όλων των υπη¬ 
ρεσιών του Ν.Π.Δ.Δ. 

Τηρεί βιβλίο αποθήκης παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή άχρηστων υλικών, μετά από απόφαση οικείων 
επιτροπών. 

Εισηγείται και διεκπεραιώνει την διαδικασία για τη 
μίσθωση ή εκμίσθωση ακινήτων. 

Επιμελείται την εκκαθάριση και εντολή πληρωμών 
κάθε δαπάνης, αφού ελεγχθεί η νομιμότητα και πλη¬ 
ρότητα των δικαιολογητικών και διενεργεί κάθε είδους 
λογιστικές εγγραφές στα λογιστικά βιβλία. 

Συντάσσει χρηματικά εντάλματα πληρωμής κάθε δα¬ 
πάνης, τις μισθολογικές καταστάσεις προσωπικού και 
τηρεί μισθολογικά αρχεία πάσης φύσεως προσωπικού. 

Μεριμνά για την είσπραξη κάθε εσόδου του Νομικού 
προσώπου. 

Συγκεντρώνει όλα τα αιτήματα που αναφέρονται σε 
προμήθειες και διεξάγει τις από τον Νόμο προβλεπό- 
μενες διαδικασίες. 

Χειρίζεται όλα τα θέματα που έχουν σχέση με την 
εκμετάλλευση των χώρων δικαιοδοσίας και μέσων που 
ανήκουν στο ΝΠΔΔ καθώς και για την παροχή υπηρε¬ 
σιών σε πλοία και τρίτους και βεβαιώνει τα αντίστοιχα 
δικαιώματα. 

Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Δ.Σ. ή από διάταξη 
Νόμου, που δεν έχει προβλεφθεί παραπάνω και δεν 
ανήκει στην αρμοδιότητα άλλης οργανικής μονάδας. 

Β: Το αυτοτελές τμήμα Τεχνικών Υπηρεσιών: 

Διευθύνουσα Τεχνική Υπηρεσία για τα έργα είναι η 
Τεχνική Υπηρεσία του Δήμου Μεθάνων και μέχρι τη σύ¬ 
σταση της, η Τεχνική Υπηρεσία Δήμων και Κοινοτήτων 
(ΤΥΔΚ) Νομαρχίας Πειραιά. 

(1) Γ ραφείο Ηλεκτρομηχανικών'Εργων και Συντήρησης 
Μηχανημάτων. 

Η εκπόνηση προγράμματος και μελετών ανάπτυξης και 
ανανέωσης του ηλεκτρομηχανολογικού εξοπλισμού. 

Η μελέτη και σύνταξη τεχνικών προδιαγραφών για 
την προμήθεια μηχανημάτων, πλωτών μέσων και κάθε 
φύσεως ηλεκτρομηχανολογικού και ηλεκτρονικού εξο¬ 
πλισμού. 


Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και 
μηχανημάτων προς αποφυγή ατυχημάτων ή ζημιών. 

Η επισκευή και συντήρηση του ηλεκτρομηχανολογικού 
εξοπλισμού εγκαταστάσεων, μηχανημάτων και πλωτών 
μέσων και η τήρηση αυτών σε ετοιμότητα διάθεσης. 

Η διαχείριση καυσίμων και λιπαντικών. 

Η τήρηση μητρώου και αρχείου ηλεκτρομηχανολο- 
γικού, ηλεκτρονικού εξοπλισμού εκτός συστημάτων 
πληροφορικής που ανήκει στο αντίστοιχο γραφείο του 
Τμήματος Διοικητικών - Οικονομικών Υπηρεσιών, μηχα¬ 
νημάτων και εγκαταστάσεων και κόστους αυτών. 

(2) Γ ραφείο Καθαριότητας - Κήπων και Πρασίνου. 

- Μεριμνά για την καθαριότητα και ευπρεπισμό των 
κοινόχρηστων χώρων, αρμοδιότητας του Δημοτικού 
Λιμενικού Ταμείου. 

- Φροντίζει για τη διαρρύθμιση, ανάπτυξη, συντήρηση 
και καλλιέργεια κήπων ή αλσυλλίων και την καθαριό¬ 
τητα και αποκομιδή των κλαδιών ή των χόρτων από 
αυτά. 

Άρθρο 10ο 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
(ΠΡΟΪΣΤΑΜΕΝΩΝ ΑΥΤΟΤΕΛΩΝ ΤΜΗΜΑΤΩΝ) 

Οι προϊστάμενοι των τμημάτων είναι υπεύθυνοι για 
την ακριβή τήρηση, νόμιμη εφαρμογή και εκτέλεση των 
καθηκόντων που τους ανατίθενται στις υπηρεσίες που 
προΐστανται. 

- Κατανέμουν την εργασία στους υπαλλήλους των 
τμημάτων τους και συνεργάζονται με τον Πρόεδρο του 
Νομικού προσώπου για την εύρυθμη λειτουργία του 
τμήματός του. 

- Παρακολουθούν την εργατικότητα, απόδοση και πει¬ 
θαρχία των υπάλληλων του τμήματός τους. 

Στα τμήματα και γραφεία τηρούνται τα παρακάτω 
βιβλία και φάκελοι: 

Α. Φάκελοι εξερχομένων και εισερχομένων εγγρά¬ 
φων. 

Β. Βιβλίο διεκπεραίωσης και παραλαβής αλληλογρα¬ 
φίας 

Γ. Βιβλίο παραλαβής υλικών έργων 

Δ. Βιβλίο επιδόσεων εγγράφων. 

ΚΑΝΟΝΙΣΜΟΣ 
ΕΣΩΤΕΡΙΚΗΣ ΛΕΙΤΟΥΡΓΙΑΣ 
ΔΙΟΙΚΗΣΗΣ ΚΑΙ ΔΙΑΧΕΙΡΙΣΗΣ 

Αρθρο 11ο 
Διοίκηση 

1. Το Δημοτικό Λιμενικό Ταμείο Μεθάνων διοικείται 
από επταμελές Διοικητικό Συμβούλιο το οποίο απο¬ 
τελούν: 

α. Ο εκάστοτε Δήμαρχος Μεθάνων ως Πρόεδρος ή 
άλλο μέλος αιρετό ή μη που ορίζεται ως Πρόεδρος 
από αυτόν. 

β. Ο εκάστοτε Διοικητής της Λιμενικής αρχής Μεθά¬ 
νων με αντικαταστάτη του, όταν κωλύεται, τον εκάστοτε 
Υποδιοικητή. 

γ. Τρεις Δημοτικοί Σύμβουλοι του Δήμου Μεθάνων εκ 
των οποίων ο ένας της μειοψηφίας. 

δ. Δύο δημότες ή μόνιμοι κάτοικοι του Δήμου Μεθάνων 
που έχουν ανάλογη επαγγελματική ή κοινωνική δράση 
ή ειδικές γνώσεις σε σχέση με το σκοπό του Δημοτικού 
Λιμενικού Ταμείου. 

2. α. Τα μέλη του Διοικητικού συμβουλίου του ΝΠΔΔ 
ορίζονται με απόφαση του Δημοτικού Συμβουλίου Μεθά- 
νων μαζί με τους αναπληρωτές τους, εντός 30 ημερών 
από την εγκατάσταση της δημοτικής αρχής. 

β. Δύο τουλάχιστο μέλη του Δ. Σ. του Δ. Λ. Τ. πρέπει 
να είναι γυναίκες. 

γ. Η θητεία των μελών του Διοικητικού Συμβουλίου 
είναι αυτή της δημοτικής περιόδου και λήγει πάντοτε με 
την εγκατάσταση του νέου Διοικητικού Συμβουλίου. 

3. Ο Αντιπρόεδρος και ο Γραμματέας του Διοικητικού 
Συμβουλίου εκλέγονται από το Διοικητικό Συμβούλιο 
στην πρώτη συνεδρίασή του. 

4. Τα μέλη του Δ. Σ. πρέπει να είναιΈλληνες πολίτες 
και κάτοικοι του Δήμου Μεθάνων. Δεν επιτρέπεται να 
οριστούν μέλη του Δ. Σ. ιδιώτες που έχουν στερηθεί 
τη διαχείριση της περιουσίας τους με τελεσίδικη δι¬ 
καστική απόφαση ή που έχουν στερηθεί τα πολιτικά 
τους δικαιώματα με αμετάκλητη δικαστική απόφαση και 
για όσο διάστημα διαρκεί η στέρηση αυτή καθώς και 
όσοι έχουν καταδικαστεί με αμετάκλητη απόφαση ως 
αυτουργοί ή συμμέτοχοι σε κακούργημα ή σε κάποιο 
από τα πλημμελήματα που αναφέρονται στο άρθρο 
187 του Δημοτικού και Κοινοτικού Κώδικα ΠΔ 410/95. 
Κώλυμα που δημιουργείται μετά τον ορισμό συνεπάγε¬ 
ται αυτοδίκαιη έκπτωση από το αξίωμα, για την οποία 
εκδίδεται διαπιστωτική πράξη του Γ ενικού Γ ραμματέα 
της Περιφέρειας. Η διάταξη της παρ. 2 του άρθρου 187 
του ΠΔ 410/95 εφαρμόζεται και στα μέλη του Δ.Σ. του 
Δημοτικού Λιμενικού Ταμείου Μεθάνων. 

Επίσης δεν επιτρέπεται να ορίζονται μέλη του Δ.Σ. 
μόνιμοι υπάλληλοι του Δημοτικού Λιμενικού Ταμείου 
Μεθάνων. 

Δεν μπορούν ακόμα να οριστούν μέλη του Δ.Σ. όποιοι 
συνδέονται ή συνδέθηκαν το τελευταίο έτος απ’ τον 
ορισμό τους ως μέλη του Δ. Σ. με το νομικό πρόσωπο 
με σύμβαση της οποίας το οικονομικό αντικείμενο είναι 
αξίας 2.500 ΕΥΡΩ και άνω. Το κώλυμα και το ασυμβί¬ 
βαστο αυτό ισχύει και για τα μέλη των Δ.Σ., διαχειρι¬ 
στές, μετόχους και εταίρους προσωπικών εταιρειών που 
έχουν συμβληθεί με το Λιμενικό Ταμείο, καθώς και για 
κοινοπρακτούντα πρόσωπα σύμφωνα με το άρθρο 47 
του ΔΚΚ. Επίσης δεν μπορούν να οριστούν μέλη του Δ.Σ. 
του Δημοτικού Λιμενικού Ταμείου, όσοι είναι οφειλέτες 
του, από οποιαδήποτε αιτία, για ποσό μεγαλύτερο των 
587 ΕΥΡΩ (άρθρο 48 ΔΚΚ) εφαρμοζομένου ανάλογα. 

5. Στον Πρόεδρο και στα μέλη του Διοικητικού Συμ¬ 
βουλίου του Νομικού Προσώπου επιτρέπεται να κα¬ 
ταβάλλεται αποζημίωση για κάθε συνεδρίαση και ως 
τρεις συνεδριάσεις το μήνα, ύστερα από απόφαση του 
Δημοτικού Συμβουλίου. 

Όταν στο Διοικητικό Συμβούλιο μετέχει Δήμαρχος, 
Αντιδήμαρχος και Πρόεδρος Δημοτικού Συμβουλίου δεν 
επιτρέπεται σ’ αυτούς να καταβάλλεται η ανωτέρω απο¬ 
ζημίωση. Εάν στο συλλογικό όργανο μετέχει υπάλληλος 
του Δημοσίου, ΝΠΔΔ και ΟΤΑ δικαιούται αποζημίωσης 
λόγω συμμετοχής του στις συνεδριάσεις του, μόνο εάν 
αυτές πραγματοποιούνται εκτός κανονικού ωραρίου 
εργασίας. Η αποζημίωση καταβάλλεται σύμφωνα με τις 
διατάξεις του άρθρου 19 του Ν. 2470/97, όπως αυτές 
τροποποιούνται και ισχύουν κάθε φορά. 

6. Εάν κατά τη διάρκεια της θητείας του Διοικητικού 
Συμβουλίου κενωθεί θέση για οποιοδήποτε λόγο, μια 
νέα απόφαση του Δημοτικού Συμβουλίου Δήμου Μεθά¬ 


νων ορίζεται νέο μέλος. Μέχρι του ορισμού αυτού, το 
Διοικητικό Συμβούλιο λειτουργεί με την ελλειπή σύν¬ 
θεση του, που δεν μπορεί να είναι κατώτερη από τον 
αριθμό που απαιτείται για απαρτία. 

Άρθρο 12ο 

Αρμοδιότητες και Λειτουργία του Διοικητικού Συμ¬ 
βουλίου. 

1. Το Διοικητικό Συμβούλιο είναι το ανώτατο όργανο 
του Δημοτικού Λιμενικού Ταμείου Μεθάνων. Χαράσσει 
τις γενικές κατευθύνσεις των δραστηριοτήτων του τα¬ 
μείου για την εκπλήρωση των σκοπών και αρμοδιοτήτων 
αυτού και αποφασίζει για κάθε θέμα σχετικό με την 
διοίκηση και την εν γένει λειτουργία του. Κυρίως απο¬ 
φασίζει: για τον κανονισμό εργασιών του, τον ετήσιο 
προϋπολογισμό και απολογισμό, τον οργανισμό εσω¬ 
τερικής υπηρεσίας, για την εκμετάλλευση της κινητής 
και ακίνητης περιουσίας του, για την κατάρτιση του 
Τεχνικού Προγράμματος, την έγκριση μελετών, πρακτι¬ 
κών δημοπρασίας, αναθέσεων, προμηθειών, συντήρηση 
και επισκευή υφισταμένων έργων, εγκαταστάσεων και 
πραγμάτων, διάθεση πιστώσεων και οτιδήποτε άλλο 
εμπίπτει στους σκοπούς σύστασης του Δημοτικού Λι¬ 
μενικού Ταμείου Μεθάνων. 

2. Για την παραχώρηση χρήσης χώρων στα λιμάνια 
αρμοδιότητας του Δημ. Λιμενικού Ταμείου Μεθάνων 
απαιτείται και η σύμφωνη γνώμη του Γ ενικού Γ ραμ¬ 
ματέα της Περιφέρειας Ν. Αττικής (αρ. 28 παρ. 12 ν. 
2738/1999). 

3. Για την εκτέλεση λιμενικών έργων που σχετίζο¬ 
νται με την εξυπηρέτηση πλοίων, φορτίων και επιβατών 
απαιτείται η σύμφωνη γνώμη του Υπουργού Εμπορικής 
Ναυτιλίας (αρ. 28 παρ. 12 ν. 2738/1999). 

4. Τα θέματα, τα σχετικά με τις εργασίες του Διοικητι¬ 
κού Συμβουλίου του Δημοτικού Λιμενικού Ταμείου Μεθά¬ 
νων, την πρόσκληση των μελών του σε συνεδρίαση, την 
απαιτούμενη για την λήψη αποφάσεως πλειοψηφία, τον 
έλεγχο και την εκτελεστότητα των αποφάσεων του, την 
αστική και πειθαρχική ευθύνη των οργάνων διοίκησής 
του, ρυθμίζονται με ανάλογη εφαρμογή των σχετικών 
διατάξεων που αφορούν το Δημοτικό Συμβούλιο, και 
τα μέλη του. 

5. Γ ια τις αποφάσεις του Διοικητικού Συμβουλίου που 
αφορούν τον προϋπολογισμό, τον απολογισμό, τον ορ¬ 
γανισμό της εσωτερικής υπηρεσίας, τον εσωτερικό κα¬ 
νονισμό λειτουργίας, απαιτείται γνώμη του Δημοτικού 
Συμβουλίου του Δήμου Μεθάνων. Το Δημοτικό Συμβού¬ 
λιο οφείλει να εκδώσει απόφαση και να την υποβάλει 
στον Γενικό Γραμματέα της Περιφέρειας, μέσα σε 15 
μέρες αφότου περιήλθε στον Δήμο η απόφαση του Δι¬ 
οικητικού Συμβουλίου. Η αρνητική γνώμη του Δημοτικού 
Συμβουλίου αναστέλλει υποχρεωτικά την εκτέλεση της 
απόφασης, έως την έκδοση οριστικής σχετικά απόφα¬ 
σης από την προϊσταμένη αρχή. 

6. Το Διοικητικό Συμβούλιο μπορεί με απόφασή του 
να συστήσει Επιτροπές οι οποίες θα μελετούν και θα 
εισηγούνται θέματα που αφορούν το Δημοτικό Λιμενικό 
Ταμείο Μεθάνων, θέτοντας και προθεσμία για την υπο¬ 
βολή των σχετικών προτάσεων προς αυτό, προκειμένου 
να λάβει απόφαση. Παραπομπή θεμάτων σε Επιτροπή 
για μελέτη και εισήγηση εντός προθεσμίας μπορεί να 
γίνει και από τον Πρόεδρο του Διοικητικού Συμβουλίου 

εφόσον το θέμα δεν έχει εγγράφει σε ημερήσια διά¬ 
ταξη συνεδρίασης. Με απόφαση του Διοικητικού Συμ¬ 
βουλίου, μπορεί να καταβάλλονται έξοδα κίνησης και 
ημερήσια αποζημίωση, σε ιδιώτες μέλη επιτροπών, που 
συγκροτούνται από το Συμβούλιο, για μετακίνηση στο 
εσωτερικό και εξωτερικό, που γίνονται για εκτέλεση 
υπηρεσίας, σχετικής με το έργο των Επιτροπών. Το 
ύψος της ημερήσιας αποζημίωσης για τις μετακινήσεις 
στο εσωτερικό καθορίζονται κατά τις διατάξεις του Ν. 
2686/99 και της 2/54866/0022/99 απόφασης του Υπουρ¬ 
γείου Οικονομικών, ή των νόμων και υπουργικών απο¬ 
φάσεων που θα αντικαταστήσουν τις προαναφερόμενες 
διατάξεις στο μέλλον. 

7. Οι διατάξεις του Δημοτικού και Κοινοτικού Κώδικα 
που αφορούν τα πρακτικά συνεδρίασης των Δημοτικών 
και Κοινοτικών Συμβουλίων έχουν ανάλογη εφαρμογή 
και για τα πρακτικά συνεδρίασης του Διοικητικού Συμ¬ 
βουλίου του Δημοτικού Λιμενικού Ταμείου Μεθάνων. 

8. Το Διοικητικό Συμβούλιο βρίσκεται σε απαρτία, εφό¬ 
σον είναι παρόντες ο Πρόεδρος ή ο Αντιπρόεδρος του, 
σε περίπτωση κωλύματος ή απουσίας του Προέδρου 
και άλλα τρία τουλάχιστον μέλη του. 

9. Το Διοικητικό Συμβούλιο συνεδριάζει δημόσια στα 
Μέθανα, έδρα του Λιμενικού Ταμείου Μεθάνων, σε κα¬ 
τάλληλη αίθουσα. 

Αρθρο 13ο 

Αρμοδιότητες του Προέδρου. 

Ο Πρόεδρος έχει τις παρακάτω αρμοδιότητες: 
α. Εκπροσωπεί το Νομικό Πρόσωπο στα δικαστήρια 
και σε κάθε δημόσια αρχή και δίνει τους όρκους που 
επιβάλλονται από το νόμο. 

β. Εκτελεί τις αποφάσεις του Διοικητικού Συμβουλί¬ 
ου. 

γ. Είναι προϊστάμένος όλων των υπηρεσιών του Δημο¬ 
τικού Λιμενικού Ταμείου Μεθάνων και τις διευθύνει. 

δ. Είναι προϊστάμενος όλου του προσωπικού του Νο¬ 
μικού Προσώπου, αποφασίζει για το διορισμό αυτού 
και εκδίδει τις πράξεις που προβλέπουν οι σχετικές 
διατάξεις για τον διορισμό, τις κάθε είδους υπηρεσιακές 
μεταβολές και την άσκηση του πειθαρχικού ελέγχου. 

Ε. Διατάζει την είσπραξη των εσόδων και εκδίδει [υπο¬ 
γράφει] τα χρηματικά εντάλματα πληρωμής σε βάρος 
των πιστώσεων που προβλέπεται στον προϋπολογισμό 
ή έχουν εγγράφει σε αυτόν ύστερα από αναμόρφωση 
και έχουν διατεθεί [ψηφιστεί] με αποφάσεις του Διοικη¬ 
τικού συμβουλίου, αφού προηγουμένως έχουν ελεγχθεί 
τα σχετικά δικαιολογητικά από την αρμόδια υπηρεσία 
του Νομικού Προσώπου, 

στ. υπογράφει τις συμβάσεις που συνάπτει το Δημο¬ 
τικό Λιμενικό Ταμείο Μεθάνων. 

ζ. Συγκαλεί το Διοικητικό Συμβούλιο σε συνεδρίαση 
και προεδρεύει στις συνεδριάσεις του και 
η. Ασκεί τις αρμοδιότητες που του αναθέτουν ειδικές 
διατάξεις νόμων και δεν προβλέπονται ανωτέρω. 

2. Σε βάρος του Προέδρου ως διατάκτη πληρωμών 
επιτρέπεται καταλογισμός μόνο για δόλο ή βαριά αμέ¬ 
λεια. 

3. Ο Πρόεδρος μπορεί με απόφαση του να αναθέτει 
την υπογραφή ορισμένων εγγράφων και πιστοποιητικών 
σε μέλος του Διοικητικού Συμβουλίου ή σε προϊστάμενο 
υπηρεσίας του νομικού προσώπου ή σε άλλο μόνιμο 
υπάλληλο αυτού. 


Αρθρο 14ο 

Αρμοδιότητες Αντιπροέδρου 

Όταν ο Πρόεδρος του Διοικητικού Συμβουλίου απου¬ 
σιάζει ή κωλύεται τα καθήκοντά του ασκεί ο Αντιπρό¬ 
εδρος. 

Αρθρο 15ο 

Ο Γραμματέας του Δ.Σ ελέγχει την τήρηση των πρα¬ 
κτικών συνεδριάσεων του Δ.Σ που γίνεται από ειδικά 
ορισμένο μόνιμο υπάλληλο του Ταμείου. Σε περίπτωση 
που ο γραμματέας του Δ.Σ απουσιάζει, χρέη γραμμα¬ 
τέα εκτελεί άλλο μέλος του Δ.Σ που ορίζεται, πριν την 
έναρξη της συνεδρίασης, από τον Πρόεδρο ή τον Αντι¬ 
πρόεδρο αν ο Πρόεδρος απουσιάζει ή κωλύεται. 

Αρθρο 16ο 

Υποχρεώσεις και Κώλυμα Συμμετοχής σε Συνεδρίαση 
Μελών του Δ.Σ. 

1. Τα μέλη του Δ.Σ έχουν υποχρέωση να μετέχουν σε 
όλες τις συνεδριάσεις του, καθώς και να εκτελούν τα 
λοιπά καθήκοντά τους που προβλέπει ο νόμος. Έχουν 
επίσης υποχρέωση, μέσα στα πλαίσια των καθηκόντων 
τους, να εκτελούν με επιμέλεια κάθε εργασία που τους 
αναθέτει νόμιμα το Συμβούλιο. 

2. Τα μέλη του Δ.Σ εκφράζουν την γνώμη τους και 
ψηφίζουν με απόλυτη ελευθερία, αποβλέποντας πάντο¬ 
τε στην εξυπηρέτηση του συμφέροντος του Λιμενικού 
Ταμείου και στην επίτευξη του σκοπού για το οποίο 
συστάθηκε. 

3. Αν μέλος του Δ.Σ απουσιάζει αδικαιολόγητα από 
τρεις συνεχείς συνεδριάσεις του, μπορεί να τεθεί σε 
αργία και σε περίπτωση υποτροπής, μπορεί να τιμω¬ 
ρηθεί με ποινή της έκπτωσης. 

4. Αν το μέλος του Δ.Σ επιθυμεί να μην εκτελεί τις 
υποχρεώσεις του για διάστημα που υπερβαίνει τις τρι¬ 
άντα ημέρες, πρέπει να έχει την σύμφωνη γνώμη του 
Συμβουλίου. 

5. Αν το μέλος του Δ.Σ δεν εκτελεί τις υποχρεώσεις 
του για διάστημα που υπερβαίνει τους τρεις μήνες, 
χωρίς τη σύμφωνη γνώμη του Συμβουλίου, ο Γενικός 
Γ ραμματέας της Περιφέρειας τον κηρύσσει έκπτωτο. 

6. Μέλος του Δ. Σ. δεν μπορεί να πάρει μέρος στη συ¬ 
ζήτηση ενός θέματος ή στην κατάρτιση μιας απόφασης 
του Διοικητικού Συμβουλίου αν ο ίδιος ή συγγενής του 
έως το δεύτερο βαθμό εξ αίματος ή εξ αγχιστείας έχει 
υλικό συμφέρον σύμφωνα με το άρθρο 99 του ΔΚΚ. 
Απόφαση που λαμβάνεται κατά παράβαση αυτής της 
παραγράφου είναι άκυρη. Το μέλος του Δ.Σ. που έλαβε 
μέρος στη συνεδρίαση μπορεί να τεθεί σε αργία και 
σε περίπτωση υποτροπής μπορεί να τιμωρηθεί με την 
ποινή της έκπτωσης. 

7. Αν δεν σχηματίζεται απαρτία εξαιτίας απουσίας 
Συμβούλων που έχουν δηλώσει κώλυμα σύμφωνα με την 
προηγούμενη παράγραφο, ο Πρόεδρος του Δ. Σ. καλεί 
τα αναπληρωματικά μέλη. 

Αρθρο 17ο 

Αναπληρωματικά μέλη του Δ.Σ. 

1 Οι αναπληρωτές των μελών του Δ.Σ. ορίζονται σύμ¬ 
φωνα με άρθρο 3 του παρόντος κανονισμού. 

2. Οι αναπληρωτές των μελών του Δ. Σ. δικαιούνται 
να παρίστανται και αυτοί στις συνεδριάσεις του, χωρίς 
δικαίωμα λόγου ή ψήφου και αποζημίωσης. 

3. Κάθε πρόσκληση για τακτική ή έκτακτη συνεδρία¬ 
ση του Δ. Σ. γνωστοποιείται και στα αναπληρωματικά 
μέλη. 

Άρθρο 18ο 

Πόροι του Δημοτικού Λιμενικού Ταμείου Μεθάνων 

1. Σύμφωνα με τις διατάξεις της παραγράφου 7 του 
άρθρου 28 του ν. 2738/99, τα Δημοτικά Λιμενικά Ταμεία 
του ίδιου άρθρου, με τη δημοσίευση των διαταγμάτων, 
υπεισέρχεται σε όλα τα κινητά και ακίνητα περιουσιακά 
στοιχεία, πόρους, δικαιώματα και υποχρεώσεις, εν γέ- 
νει των νομικών προσώπων που διαδέχονται ή και των 
αρμοδιοτήτων που μεταφέρονται. Επομένως πόροι του 
Δημοτικού Λιμενικού Ταμείου Μεθάνων από δημοσιεύ- 
σεως του σχετικού Π. Δ. είναι: 

α. Τα έσοδα από το τέλος χρήσης λιμένων αρμοδιό¬ 
τητας του και επί εκδιδομένων εισιτηρίων. 

β. Τα έσοδα προσόρμισης, πρύμνισης και παραλαβής 
στους λιμένες αρμοδιότητάς τους. 

γ. Τα έσοδα χρήσης πεζοδρομίων και κοινόχρηστων 
χώρων πλαζ, κλπ της χερσαίας ζώνης αρμοδιότητάς 
του. 

δ. Η επιχορηγήσεις του Δήμου 

ε. Επιχορηγήσεις από κρατικό προϋπολογισμό, φορείς, 
νομικά πρόσωπα κλπ. 

στ. Κάθε είδους εισφορές, δωρεές, κληρονομιές και 
κληροδοσίες. 

ζ. εισπράξεις από το αντίτιμο πραγμάτων ή υπηρεσιών 
που παρέχει καθώς και οι πρόσοδοι από τη δική του 
περιουσία. 

η. Οι πόροι που θα καθοριστούν με κοινές αποφάσεις 
των Υπουργών Εσωτερικών Δημόσιας Διοίκησης και 
Αποκέντρωσης και Εμπορικής Ναυτιλίας και οι οποίοι θα 
αποτελούν ειδικά έσοδα που θα διατίθενται αποκλειστι¬ 
κά για την προμήθεια και λειτουργία του μηχανολογικού 
εξοπλισμού του δημοτικού Λιμενικού Ταμείου και για τη 
διενέργεια κάθε αναγκαίας παρέμβασης στα λιμάνια, τις 
γύρω χερσαίες περιοχές που λειτουργικά συνδέονται με 
αυτά ή τα επηρεάζουν ή επηρεάζονται έμμεσα ή άμεσα 
από αυτά και ανήκουν στη χερσαία ζώνη της αρμοδιό¬ 
τητάς του. (άρθρο 28 παρ. 3 του ν. 2738/1999). 

θ. Κάθε άλλο έσοδο που προβλέπεται από διάταξη 
νόμου. 

2. Τμήμα των εσόδων του Λιμενικού Ταμείου Μεθάνων, 
που προέρχεται από την εκμετάλλευση και λειτουργία 
των λιμένων ευθύνης του, σε ποσοστό που καθορίζεται 
με κοινή απόφαση των Υπουργών Εσωτερικών Δημόσιας 
Διοίκησης και Αποκέντρωσης, Οικονομικών και Εμπορι¬ 
κής Ναυτιλίας κατατίθενται σε ειδικό λογαριασμό του 
Περιφερειακού Ταμείου Ανάπτυξης της Περιφέρειας Ν. 
Αττικής που συνιστάται με την ίδια απόφαση, (παρ. 16, 
άρθρο 28 του ν. 2738/1999). 

Λρθρο 19ο 
Ταμειακή Διαχείριση 

Η ταμειακή διαχείριση του Δημοτικού Λιμενικού Τα¬ 
μείου Μεθάνων, ενεργείται από την Ταμειακή Υπηρεσία 
του Δήμου Μεθάνων. 

Λρθρο 20ο 

Οικονομική Διαχείριση. 

1. Οι διατάξεις που ισχύουν για τους δήμους και αφο¬ 
ρούν τον οργανισμό εσωτερικής υπηρεσίας, τον προ¬ 
ϋπολογισμό, το οικονομικό έτος, τον απολογισμό, την 
Ταμειακή υπηρεσία, τη διαχείριση, τα δάνεια και την 
περιουσία εφαρμόζονται και στο Δημοτικό Λιμενικό 
Ταμείο Μεθάνων. 


2. Η εκτέλεση των έργων και οι προμήθειες πραγμά¬ 
των ενεργούνται σύμφωνα με τις διατάξεις που ισχύουν 
κάθε φορά για την εκτέλεση έργων και για την προμή¬ 
θεια πραγμάτων από τους δήμους. 

3. Τα ήδη εκτελούμενα έργα, συνεχίζονται να εκτελού- 
νται με το νομικό καθεστώς που τα διέπει και με διευ- 
θύνουσα υπηρεσία όπως προβλέπει το άρθρο 13, στην 
οποία και πρέπει να παραδοθεί ο φάκελος του έργου 
από την προηγούμενη αρμόδια διευθύνουσα υπηρεσία, 
με τη σύνταξη του σχετικού πρωτοκόλλου παράδοσης 
και παραλαβής, αφού συνταχθούν αναλυτικές επιμετρή¬ 
σεις, Π.Π.Α.Ε., τελικές επιμετρήσεις κλπ. κατά περίπτωση. 
Με απόφαση του Δ. Σ. του Δημοτικού Λιμενικού Ταμείου 
δύναται να αποφασιστεί, τα ήδη εκτελούμενα έργα να 
ολοκληρωθούν από το προηγούμενο νομικό πρόσωπο 
και το προηγούμενο νομικό καθεστώς και μετά την ολο¬ 
κλήρωσή τους να παραδοθούν στο δημοτικό Λιμενικό 
Ταμείο με πρωτόκολλο παράδοσης - παραλαβής. 

4. Οι κρατικές επιχορηγήσεις εγγράφονται χωριστά 
στα έσοδα του προϋπολογισμού. Αν επιχορήγηση παρέ¬ 
χεται στο Δημοτικό Λιμενικό Ταμείο για την εκπλήρωση 
ειδικού σκοπού, εγγράφεται αντίστοιχη πίστωση για 
το σκοπό αυτό ιδιαιτέρως στα έξοδα του προϋπολο¬ 
γισμού. 

5. Διατάκτης των δαπανών όπως προαναφέρθηκε είναι 
ο Πρόεδρος του Διοικητικού Συμβουλίου με τον υπόλο¬ 
γο διαχειριστή Προϊστάμενο της οικονομικής υπηρεσίας 
του Δημοτικού Λιμενικού Ταμείου Μεθάνων ή οι νόμιμοι 
αναπληρωτές. 

6. Η διάθεση των πόρων του δημοτικού Λιμενικού Τα¬ 
μείου Μεθάνων γίνεται αποκλειστικά για τη συντήρηση 
και ανάπτυξη των λιμανιών της περιοχής ευθύνης του. 

Λρθρο 21ο 

Διευθύνουσα Τεχνική Υπηρεσία 

Διευθύνουσα υπηρεσία για τα έργα, είναι η Τεχνική 
Υπηρεσία του Δήμου Μεθάνων όπως προβλέπεται από 
τον Ο.Ε.Υ. του. Μέχρι της σύσταση και στελέχωση της 
ανωτέρω Τεχνικής Υπηρεσίας, διευθύνουσα υπηρεσία 
είναι η Τεχνική Υπηρεσία Δήμων και Κοινοτήτων (ΤΥΔΚ) 
Νομαρχίας Πειραιά. 

Λρθρο 22ο 

Διάρθρωση των Υπηρεσιών - Οργανικές θέσεις Μο¬ 
νίμου και Εποχιακού Προσωπικού. 

1. Η διάρθρωση των υπηρεσιών του Δημοτικού Λιμενι¬ 
κού Ταμείου Μεθάνων, οι αρμοδιότητες και υποχρεώσεις 
κάθε υπηρεσίας καθώς και ο αριθμός κατά κλάδο, ειδι¬ 
κότητα και σχέση εργασίας του αναγκαίου προσωπικού 
για τη λειτουργία του, καθορίζονται με τον Οργανισμό 
Εσωτερικής του Υπηρεσίας που καταρτίζεται και ψη¬ 
φίζεται σύμφωνα με τις διατάξεις που ισχύουν για τον 
Ο.Ε.Υ. των δήμων και των Κοινοτήτων. 

2. Το προσωπικό που υπηρετούσε την ημερομηνία κα¬ 
τάργησης του Λιμενικού Ταμείου Μεθάνων, θα μεταφερ¬ 
θεί και θα ενταχθεί στις, προβλεπόμενες αντίστοιχες και 
ανάλογες της σχέσης εργασίας του, οργανικές θέσεις, 
του Ο.Ε.Υ. του Δημοτικού Λιμενικού Ταμείου Μεθάνων 
σύμφωνα με τις διαδικασίες που προβλέπει το άρθρο 
28 του ν. 2738/99. Οι υπάλληλοι αυτοί, καθώς και αυτοί 
που θα διοριστούν στο μέλλον, διέπονται ως προς το 
υπηρεσιακό τους καθεστώς, τις υποχρεώσεις, τα κα¬ 
θήκοντα, το Πειθαρχικό Δίκαιο, κλπ. Από τις διατάξεις 
του Κώδικα Δημοτικών και Κοινοτικών Υπαλλήλων όπως 
ισχύει κάθε φορά. 

Αρθρο 23ο 
Τήρηση Βιβλίων 

1. Για τη διοίκηση και τη διαχείριση της περιουσίας 
του Δημοτικού Λιμενικού Ταμείου Μεθάνων, τηρούνται 
υποχρεωτικά τα βιβλία που προβλέπονται από τις δια¬ 
τάξεις του άρθρου 4 του β.δ. 542/1961 για τους Δήμους, 
με εξαίρεση τα βιβλία ειδικών υπηρεσιών όπως Ληξιαρ¬ 
χείο, Δημοτολόγια, βιβλιοθήκες Δημαρχιακή Επιτροπή 
κλπ. Επίσης τα βιβλία που προβλέπονται στο άρθρο 6 
του ιδίου Βασιλικού Διατάγματος, τα οποία τηρούνται 
από την Ταμειακή Υπηρεσία του Δήμου. 

2. Με απόφαση του Διοικητικού Συμβουλίου μπορεί να 
καθοριστεί η τήρηση και πρόσθετων βιβλίων που έχουν 
σχέση με το σκοπό και τις αρμοδιότητες του Δημοτικού 
Λιμενικού Ταμείου Μεθάνων. 

3. Τα βιβλία των προηγούμενων παραγράφων πριν 
από τη χρήση τους αριθμούνται μονογραφούνται και 
θεωρούνται από τον Πρόεδρο του Δ. Σ., αν δεν ορίζεται 
διαφορετικά με ειδική διάταξη του νόμου. 

Αρθρο 24ο 

ΑΚΡΟΤΕΛΕΥΤΑΙΟ ΑΡΘΡΟ 

Στον πρ/σμό του Λιμενικού Ταμείου Μεθάνων τρέ¬ 
χοντος οικονομικού έτους υπάρχουν πιστώσεις στους 


αντίστοιχους κωδικούς αριθμούς για την κάλυψη της 
μισθοδοσίας του προσωπικού που θα ενταχθεί σύμφω¬ 
να με το άρθρο 3 στις θέσεις αυτού του Οργανισμού 
Εσωτερικής Υπηρεσίας. 

Η μελλοντική επιβάρυνση του πρ/σμου του νομικού 
προσώπου από την απόφαση αυτή δεν είναι δυνατόν 
να υπολογιστεί. 

Σύμφωνα με την παρ. 5 του άρθρου 8 του ν. 2307/1995 
για τις νέες που συστήνονται στον παρόντα ΟΕΥ ,ο μέ¬ 
σος όρος των τακτικών εσόδων των δύο (2) τελευταίων 
ετών είναι διπλάσιος του ποσού στο οποίο ανέρχεται η 
ετήσια δαπάνη του Β μισθού του καταληκτικού κλιμα¬ 
κίου των προτεινομένων θέσεων πολλαπλασιαζόμενης 
της δαπάνης αυτής Χ2, επομένως υπάρχει η οικονομι¬ 
κή προϋπόθεση για τη σύσταση των νέων οργανικών 
θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Πειραιάς, 14 Ιουλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιΌ, προσαυξανόμενη κατά 0,20 βυτο για κάθε επιπλέον οκταοέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0ϋ: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήοιο 

50 

Α 

3μηνιαίο 

40 

Ν.Π.Δ.Δ. 

Ετηοιο 

50 

Α' 

Μηνιαίο 

15 

Παράρτημα 

Ετήοιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήοιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοοίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, (οχ: 210 - 4071010 ίηΙθΓΠθΙ : ΙιΙΙρ://νννννν.0ΐ.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από τοΙπΙβιόβ! 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπάλληλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00" 

